section_heading: Zarada
paragraph_text: Španjolska premijera održana je 13. ožujka 1998. s 130 projekcija. O popularnosti filma u Španjolskoj najbolje govori podatak da je u srpnju još uvijek imao 76 projekcija dnevno.CAPARRÓS LERA (2000), str. 81. Film je postao društveni fenomen te je dosegao mitsku granicu od tri milijuna gledatelja. Santiago Segura je postao jedan od najpopularnijih ljudi u Španjolskoj. Razvio je genijalnu promidžbenu kampanju za svoj prvi film, osiguravajući trajnu prisutnost u specijaliziranim filmskim medijima. Film je nadmašio visokobudžetne holivudske hitove kao što je Titanic.